ປະຊາຊົນ 50 ຄົນ ເສຍຊີວິດ ແລະບາດເຈັບ 200 ກວ່າຄົນ ໃນອີຣັກ (ເບິ່ງສະໄລດ໌ກັບວີດີໂອ)
ການໂຈມຕີໃນກຸງແບກແດ໊ດ ໄດ້ເອົາຊີວິດຜູ້ຄົນໄປ 50 ຄົນ ແລະບາດເຈັບ ຫລາຍກວ່າ 200 ຄົນ.
ບັນດາເຈົ້າໜ້າທີ່ອີຣັກກ່າວວ່າ ຄື້ນຟອງແຫ່ງການໂຈມຕີໃນທົ່ວປະເທດໄດ້ເອົາຊີວິດປະຊາ ຊົນໄປຢ່າງໜ້ອຍ 50 ຄົນແລະບາດເຈັບອີກຫລາຍກວ່າ 200 ຄົນໃນການໂຈມຕີບັ້ນນຶ່ງທີ່ ມີຜູ້ຄົນເສຍຊີວິດໄປຫລາຍທີ່ສຸດໃນປີນີ້ ພວກທີ່ເສຍຊີວິດໄປສ່ວນຫລາຍໃນວັນພະຫັດມື້ນີ້ ແມ່ນມີຂຶ້ນໃນກຸງແບກແດ໊ດ ບ່ອນທີ່ລະ ເບີດຫລາຍລູກໄດ້ແຕກຂຶ້ນຮວມທັງໃນຄຸ້ມ Karradah ທີ່ປະຊາຊົນສ່ວນໃຫຍ່ນັບຖືສາສະ ໜາອິສລາມນິກາຍ Shi’ite ອາໄສຢູ່ຊຶ່ງເຮັດໃຫ້ປະຊາຊົນເສຍຊີວິດໄປ 9 ຄົນແລະໄດ້ຮັບ ບາດເຈັບຕື່ມອີກ 24 ຄົນ ພວກຫົວຮຸນແຮງຍັງໄດ້ທໍາການໂຈມຕີໃນຫົວເມືອງນ້ອຍແລະໃຫຍ່ຕື່ມອີກ 10 ຫົວເມືອງ ໂດຍທໍາການໂຈມຕີພວກລາດຕາເວນທີ່ຮັກສາຄວາມປອດໄພ ຮ້ານອາຫານແຫ່ງນຶ່ງແລະ ໂຮງຮຽນແຫ່ງນຶ່ງເຊ່ນກັນ ຄວາມວຸ້ນວາຍດັ່ງກ່າວ ມີຂຶ້ນຫລັງຈາກການວາງລະເບີດໃນລົດໃນວັນອາທິດຜ່ານມາທີ່ກຸງ ແບກແດ໊ດທີ່ໄດ້ສັງຫານພວກຕໍາຫລວດໃໝ່ຢ່າງໜ້ອຍ 19 ຄົນຢູ່ນອກໂຮງຮຽນນາຍຮ້ອຍ ຕໍາຫລວດແຫ່ງນຶ່ງ ກ່ອນໜ້ານັ້ນ ສະຖານະການໃນນະຄອນຫລວງ ຢູ່ໃນສະພາບງຽບສະຫງົບມາ ເປັນສ່ວນ ໃຫຍ່ ພ້ອມທັງເຫັນຄວາມເຄັ່ງຕຶງທາງດ້ານການເມືອງຜ່ອນຄາຍລົງ ລະຫວ່າງນາຍົກລັດ ຖະມົນຕີ ທີ່ຖືນິກາຍ Shi’ite ແລະພວກສະມາຊິກຂັ້ນອາວຸໂສ ຂອງກຸ່ມການເມືອງທີ່ຖືນິ ກາຍຊຸນນີ ນັ້ນ